Document ID: 31999R2317

31999R2317
L 280/66
SLUŽBENI LIST EUROPSKE UNIJE
29.10.1999.
UREDBA KOMISIJE (EZ) br. 2317/1999
od 29. listopada 1999.
o izmjeni jedne stavke u specifikaciji za naziv „Idiazábal”, naveden u Prilogu Uredbi (EZ) br. 1107/96 o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), kako je zadnje izmijenjena Uredbom Komisije (EZ) br. 1068/97 (2), a posebno njezin članak 9.,
budući da:
(1)
U skladu s člankom 9. Uredbe (EEZ) br. 2081/92 španjolska vlada zatražila je da se izmijeni jedna stavka u specifikaciji za naziv „Idiazábal”, koji je registriran kao zaštićena oznaka izvornosti Uredbom Komisije (EZ) br. 1107/96 (3), kako je zadnje izmijenjena Uredbom (EZ) br. 1070/1999 (4). Promjenom se utvrđuje pH vrijednost za sir tog naziva na 4,9 do 5,5 umjesto sadašnjih 5,1 do 5,8.
(2)
Razmatranjem zahtjeva za izmjenu utvrdilo se da je to manja izmjena. Do tog se zaključka došlo na temelju rezultata brojnih testiranja pH vrijednosti koja su provedena na tom siru. Ta su ispitivanja pokazala da vrijednosti koje su utvrđene prilikom registracije naziva u cijelosti ne odgovaraju činjenicama. Zato se vrijednosti moraju prilagoditi, kako bi bile u skladu s pravim stanjem. Pokazalo se da ova prilagodba ne utječe na povezanost dotičnog proizvoda i utvrđenih granica područja ili, pogotovo, na uvjete u vezi sa sazrijevanjem. Osim toga, prilagodba ne utječe na prava ostalih proizvođača.
(3)
U skladu s postupkom predviđenim u članku 9. Uredbe (EEZ) br. 2081/92, 9. rujna 1999., Komisija je odlučila da se ne mora primijeniti postupak predviđen u članku 6. te Uredbe, budući da se radi o manjoj izmjeni.
(4)
Komisija je zauzela stav da je ta izmjena u skladu s Uredbom (EEZ) br. 2081/92. Izmjena pH vrijednosti za sir pod nazivom „Idiazábal” mora se prema tome registrirati i objaviti,
DONIJELA JE OVU UREDBU:
Članak 1.
Ovim se registrira izmjena pH vrijednosti za sir obuhvaćen zaštićenom oznakom podrijetla „Idiazábal” sa sadašnjih 5,1 do 5,8 na 4,9 do 5,5 i objavljuje u skladu s člankom 6. stavkom 4. Uredbe (EEZ) br. 2081/92.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. listopada 1999.

Labels: 3
17
6